Ο **Ιρακλί Γκαριμπασβίλι** (γεωργιανά: ირაკლი ღარიბაშვილი, το όνομά του στα Ελληνικά συναντάται και με τη μορφή **Ηρακλή Γκαριμπασβίλι**, 28 Ιουνίου 1982-) είναι Γεωργιανός πολιτικός και πρώην διευθυντικό στέλεχος επιχειρήσεων, Πρωθυπουργός της Γεωργίας από τις 22 Φεβρουαρίου 2021. Υπηρέτησε ξανά στο πρωθυπουργικό αξίωμα από τον Νοέμβριο του 2013 ως την παραίτησή του, στις 23 Δεκεμβρίου 2015.

Ο Γκαριμπασβίλι σπούδασε στο Κρατικό Πανεπιστήμιο της Τιφλίδας. Απέκτησε πτυχίο στις Διεθνείς Σχέσεις το 2004, ενώ παράλληλα παρακολούθησε μαθήματα στην Σορβόνη (Paris-1). Απέκτησε μεταπτυχιακό δίπλωμα ειδίκευσης στις Διεθνείς Σχέσεις το 2005, από το Κρατικό Πανεπιστήμιο Τιφλίδας. Από το 2004 εργάστηκε στο πλευρό του πολυεκατομμυριούχου Μπίτζινα Ιβανισβίλι, ως Γενικός Διευθυντής του φιλανθρωπικού ιδρύματος του τελευταίου, Cartu, από το 2005, ως μέλος του Εποπτικού Συμβουλίου της Τράπεζας Ivanishvili's Cartu Bank, από το 2007, και ως διευθυντής της Georgian Dream Ltd. την οποία ίδρυσε ο γιος του Ιβανισβίλι, Μπέρα, από το 2009.

Όταν ο Ιβανισβίλι δημιούργησε τον πολιτικό σχηματισμό «Γεωργιανό Όνειρο - Δημοκρατική Γεωργία» (ქართული ოცნება – დემოკრატიული საქართველო, K’art’uli ots’neba – demokratiuli Sak’art’velo), ο Γκαριμπασβίλι αποφάσισε να συμμετάσχει και αυτός στην εκλογική αναμέτρηση της 1ης Οκτωβρίου του 2012 μαζί του. Μετά τη νίκη του κόμματος, ο Γκαριμπασβίλι διορίστηκε υπουργός Εσωτερικών της Γεωργίας στη νέα κυβέρνηση, στις 25 Οκτωβρίου 2012.

Ο Ιβανισβίλι, λίγο πριν τις προεδρικές εκλογές του Οκτωβρίου του 2013, ανακοίνωσε πως σκόπευε να παραιτηθεί από τη θέση του Πρωθυπουργού, τον ερχόμενο Νοέμβριο του 2013, καθώς, όπως δήλωσε, επιθυμούσε να απαλλάξει τη χώρα από το «κόμπλεξ του Μεσσία», δηλαδή την τάση να εξαρτάται από ισχυρούς ηγέτες. Στις 2 Νοεμβρίου του 2013, ο Ιβανισβίλι όρισε διάδοχό του τον Γκαριμπασβίλι, απόφαση που εγκρίθηκε από την πλειοψηφία της Βουλής στην διαδικασία για την ψήφο εμπιστοσύνης της νέας κυβέρνησης, στις 20 Νοεμβρίου. Ο Γκαριμπασβίλι ανέλαβε ταυτόχρονα και την θέση του προέδρου του κόμματος, στις 24 Νοεμβρίου.

Παραιτήθηκε από πρωθυπουργός στις 23 Δεκεμβρίου 2015.

Δεύτερη πρωθυπουργία
--------------------

Ilham Aliyev and Prime Minister of Georgia Iraкli Garibashvili held one-on-one meeting
Ο αρχηγός του Ενωμένου Εθνικού Κινήματος Νίκα Μέλια, κατηγορήθηκε για την οργάνωση μαζικών βίαιων επεισοδίων κατά τις αντικυβερνητικές διαδηλώσεις του 2019-20. Γεωργιανό δικαστήριο τον έκρινε προφυλακιστέο, καθώς αρνήθηκε να καταβάλει το ποσό της εγγύησης, και σε αντίδραση ο πρωθυπουργός Γκαχάρια παραιτήθηκε στις 18 Φεβρουαρίου. Το κυβερνών Γεωργιανό Όνειρο υποστήριξε για πρωθυπουργό τον Γκαριμπαβίλι και το Κοινοβούλιο ενέκρινε το διορισμό του στις 22 Φεβρουαρίου με ψήφους 89–2.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιρακλί Γκαριμπασβίλι** |

1. ↑  *Davos 2014 Participant List*. data.qz.com/2014/davosattendees/data/davos14list.json.
2. ↑  Ανακτήθηκε στις 8  Ιουλίου 2019.
3. 1 2  Ανακτήθηκε στις 13  Ιουλίου 2022.
4. ↑  Ανακτήθηκε στις 2  Σεπτεμβρίου 2021.
5. ↑  Ανακτήθηκε στις 7  Φεβρουαρίου 2022.
6. ↑  www.president.gov.ua/documents/4012021-39809.
7. ↑  Irakli Garibashvili Αρχειοθετήθηκε 2013-11-04 στο Wayback Machine. βιογραφικό στην Ιστοσελίδα της Κυβέρνησης της Γεωργίας.
8. ↑  «Γεωργία: προεδρικές εκλογές με το μυαλό στη Μόσχα». *Το Βήμα*. 25 Οκτωβρίου 2013.. Ανακτήθηκε στις 3 Νοεμβρίου 2013.
9. ↑  «BREAKING: Georgia’s Prime Minister Irakli Garibashvili Resigns». Georgia Today. 2015-12-23. Αρχειοθετήθηκε από το πρωτότυπο στις 2021-02-14.. Ανακτήθηκε στις 2015-12-27.
10. ↑  «Georgia's PM resigns over move to arrest opposition leader». *The Washington Post*. Associated Press. 2021-02-18. . [*νεκρός σύνδεσμος*]
11. ↑  «Ex-Soviet republic Georgia's parliament appoints new premier». *The Washington Post*. Associated Press. . [*νεκρός σύνδεσμος*]